แรงซื้อกลับ “พลังงาน” ดัน SET ปิดเช้าเหลือลบ 0.43 จุด
SET ปิดเช้าเหลือลบ 0.43 จุด อานิสงส์แรงซื้อกลับ “พลังงาน”-DELTA หนุน แนวโน้มช่วงบ่ายคาดยังแกว่งผันผวนต่อไป ให้แนวต้าน 1,610 จุด แนวรับ 1,590 จุด
SET ปิดเช้าเหลือลบ 0.43 จุด อานิสงส์แรงซื้อกลับ “พลังงาน”-DELTA หนุน แนวโน้มช่วงบ่ายคาดยังแกว่งผันผวนต่อไป ให้แนวต้าน 1,610 จุด แนวรับ 1,590 จุด
13 มี.ค. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยในช่วงเช้าที่ผ่านมาค่อนข้างผันผวน ช่วงเปิดตลาดร่วงลงแรงกว่า 15 จุด ก่อนจะค่อยๆ รีบาวด์กลับขึ้นมาจนเป็นบวกเล็กน้อย รับแรงซื้อกลับในหุ้นกลุ่มพลังงาน รวมถึง DELTA แต่ยังไหลลงมาปิดลบเล็กน้อยตาม sentiment ของปัจจัยต่างประเทศ
โดยภาพรวมของตลาดหุ้นไทยยังมีความกังวลผลกระทบจากการล้มของ Silicon Valley Bank (SVB) ที่ยังคงต้องติดตามว่าจะลุมลามไปยังธนาคารอื่นๆในสหรัฐหรือไม่ แม้ว่าในช่วงเช้าวันนี้ธนาคารกลางสหรัฐ (เฟด) ได้ประกาศมาตรการฉุกเฉินเพื่อเข้าช่วยเหลือผู้ฝากเงิน และตั้งกองทุนช่วยสภาพคล่อง นับเป็นปัจจัยหนุนระยะสั้น ส่วนตลาดหุ้นเอเชียเช้านี้เคลื่อนไหวทั้งบวกและลบคละกัน
สำหรับแนวโน้มช่วงบ่ายคาดว่าตลาดฯยังแกว่งผันผวนต่อไป โดยมีปัจจัยทางฝั่งสหรัฐที่นักลงทุนต้องติดตาม คือ การรายงานตัวเลขเงินเฟ้อของสหรัฐคืนพรุ่งนี้ และทิศทางการดำเนินนโยบายการเงินของเฟดจะเป็นอย่างไร โดยเฉพาะการเดินหน้าปรับขึ้นดอกเบี้ย หลังจากเกิดเหตุการณ์ SVB ล้ม ให้แนวต้าน 1,610 จุด แนวรับ 1,590 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 3,396.76 ล้านบาท ปิดที่ 132.00 บาท ลดลง 4.00 บาท
BTS มูลค่าการซื้อขาย 1,691.10 ล้านบาท ปิดที่ 6.95 บาท ลดลง 0.60 บาท
SCB มูลค่าการซื้อขาย 1,242.34 ล้านบาท ปิดที่ 101.00 บาท ลดลง 1.50 บาท
DELTA มูลค่าการซื้อขาย 968.07 ล้านบาท ปิดที่ 996.00 บาท เพิ่มขึ้น 4.00 บาท
PTTEP มูลค่าการซื้อขาย 835.29 ล้านบาท ปิดที่ 149.00 บาท เพิ่มขึ้น 3.00 บาท